ความเหลื่อมล้ำ 2561
พ.ศ. 2512 เป็นครั้งแรกที่มนุษย์มีโอกาสได้ไปเหยียบดวงจันทร์  พ.ศ. 2512 เป็นครั้งแรกที่ประเทศไทยมีการเลือกตั้งในรอบ 11 ปี  เพราะ 11 ปีก่อนหน้านั้น จอมพลสฤษดิ์ ธนะรัชต์ ได้รัฐประหาร และใช้เวลาร่างรัฐธรรมนูญใหม่นานถึง 11 ปี  50 ปีต่อมา..  พ.ศ. 2561 มนุษย์มีโครงการที่จะเดินทางไปเหยียบดาวอังคาร  แต่สำหรับประเทศไทยกำลังจะมีการเลือกตั้งครั้งแรกในรอบหลายปี หลังจากการรัฐประหาร และร่างรัฐธรรมนูญใหม่อีกครั้ง..  โลกหมุนไปเรื่อยๆ แต่ประเทศไทยดูเหมือนยังอยู่ที่เดิม
16 ธ.ค. 2561

ความเหลื่อมล้ำ 2561 / โดย ลงทุนแมน
พ.ศ. 2512 เป็นครั้งแรกที่มนุษย์มีโอกาสได้ไปเหยียบดวงจันทร์
พ.ศ. 2512 เป็นครั้งแรกที่ประเทศไทยมีการเลือกตั้งในรอบ 11 ปี
เพราะ 11 ปีก่อนหน้านั้น จอมพลสฤษดิ์ ธนะรัชต์ ได้รัฐประหาร และใช้เวลาร่างรัฐธรรมนูญใหม่นานถึง 11 ปี
50 ปีต่อมา..
พ.ศ. 2561 มนุษย์มีโครงการที่จะเดินทางไปเหยียบดาวอังคาร
แต่สำหรับประเทศไทยกำลังจะมีการเลือกตั้งครั้งแรกในรอบหลายปี หลังจากการรัฐประหาร และร่างรัฐธรรมนูญใหม่อีกครั้ง..
โลกหมุนไปเรื่อยๆ
แต่ประเทศไทยดูเหมือนยังอยู่ที่เดิม
และปัญหาที่คนไทยตั้งไว้ว่าเป็นปัญหาหลักในตอนนี้ก็คือ ความเหลื่อมล้ำ..
ซึ่งแต่ละรัฐบาลก็มีวิธีการแก้ปัญหาที่แตกต่างกัน
บางรัฐบาลแก้ปัญหาด้วยการอุดหนุนสินค้าการเกษตร
มาจนถึงรัฐบาลปัจจุบันแก้ปัญหานี้ด้วยการแจกเงินกับประชาชนโดยตรง
สิ่งที่เกิดขึ้นตามมาก็มีทั้งฝ่ายเห็นด้วย และ ไม่เห็นด้วย
แล้วในประเทศอื่นมีการแจกเงินแบบนี้บ้างหรือไม่?
จริงๆ แล้วมีหลายแห่งในโลกนี้ที่มีการแจกเงินสำหรับการดำรงชีวิตพื้นฐาน เช่น รัฐอลาสกา ของประเทศสหรัฐอเมริกา และ ประเทศฟินแลนด์
ซึ่งภายใต้แนวคิดนี้มีความเชื่อหลักๆ คือให้ทุกคนหลุดพ้นจากความยากจน และสร้างโอกาสให้ทุกคนสามารถเลือกทำงานในสิ่งที่ตัวเองรักและถนัด โดยไม่ต้องมาคอยพะวงกับรายได้
แต่สำหรับประเทศไทย มีหลายคนวิจารณ์กันว่า คนที่ได้รับเงินไป ไม่ได้นำเงินไปซื้อสิ่งจำเป็นในการดำรงชีวิตขั้นพื้นฐาน
แต่กลับนำเงินที่ได้ไปซื้อสินค้าที่ไม่จำเป็น และ ฟุ่มเฟือย
ซึ่งเรื่องนี้ก็ต้องยอมรับว่ามีทั้งคนที่อาจนำเงินไปซื้อของฟุ่มเฟือย แต่บางคนก็อาจนำเงินไปซื้อสิ่งของที่จำเป็นต่อการดำรงชีพเช่นเดียวกัน
แล้วตอนนี้ในประเทศไทย “คนรวย” อยู่ห่างจาก “คนจน” มากแค่ไหน?
ถ้าให้ไปดูบัญชีเงินฝากทั้งหมดในประเทศไทย จะพบว่า บัญชีเงินฝากที่มีเงินไม่เกิน 1 แสนบาท จะมีมากถึง 91% ของจำนวนบัญชีทั้งหมด
และ คนรวยที่สุด 10% ของประเทศ จะมีส่วนแบ่งรายได้ประชาชาติ มากถึง 53%
คนที่รวยสุดของประเทศไทย คือใคร?
คำตอบคือ ตระกูลเจียรวนนท์ ที่มีทรัพย์สินรวมกันทั้งหมด 1 ล้านล้านบาท
แล้วคนที่รวยสุดของแต่ละประเทศในโลกนี้มีทรัพย์สินมากขนาดไหน?
ฮ่องกง - ลีกาชิง 1.1 ล้านล้านบาท
จีน - แจ็ก หม่า 1.1 ล้านล้านบาท
ญี่ปุ่น - มาซาโยชิ ซัน 7 แสนล้านบาท
สิงคโปร์ - Robert & Philip Ng 3.9 แสนล้านบาท
เรียกได้ว่า คนที่รวยที่สุดในไทย รวยไม่แพ้ประเทศอื่นเลยทีเดียว
แต่ถ้าถามว่ารายได้เฉลี่ยของคนไทยสู้ประเทศเหล่านั้นได้หรือไม่ คำตอบคือ
รายได้เฉลี่ยต่อคนต่อปี
ฮ่องกง 1.5 ล้านบาท
จีน 2.8 แสนบาท
ญี่ปุ่น 1.3 ล้านบาท
สิงคโปร์ 1.9 ล้านบาท
ไทย 2.2 แสนบาท
สรุปแล้ว
คนไทยส่วนใหญ่มีรายได้น้อยกว่าประเทศอื่น
แต่คนรวยสุดของไทยมีรายได้ไม่แพ้ประเทศอื่น
นั่นหมายความว่าอย่างไร
คนรวยของประเทศไทยเก่งมาก?
คนไทยส่วนใหญ่ไม่เก่งเท่าประเทศอื่น?
หรือ ความเหลื่อมล้ำของคนรวย กับ คนส่วนใหญ่ของประเทศไทย มีมากเกินไป?
สิ่งเหล่านี้เป็นโจทย์ที่รัฐบาลต้องแก้ไข ซึ่งก็ไม่รู้ว่าเรื่องนี้จะหมดไปเมื่อไหร่
ในปี พ.ศ. 2562
ประเทศไทยจะมีการเลือกตั้งอีกครั้ง ในรอบหลายปี
และไม่กี่ปีข้างหน้านี้ มนุษย์จะเดินทางไปดาวอังคาร
โลกกำลังหมุนไป และมีหลายเรื่องให้น่าติดตาม
สุดท้ายแล้ว
ในวันที่มนุษย์ได้เดินทางไปถึงดาวอังคาร
ก็น่าติดตามว่า ในตอนนั้นความเหลื่อมล้ำของคนไทยจะเป็นอย่างไร
และตอนนั้น เรากำลังร่างรัฐธรรมนูญฉบับที่เท่าไร..
----------------------
แต่ตอนนี้ มีบทความของคนไทยให้ติดตาม ที่แอปพลิเคชัน blockdit โซเชียลมีเดียรูปแบบใหม่ โหลดเลย 
.
หนังสือลงทุนแมนไว้อ่านยามว่าง เล่ม 1.0-7.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------